Το ***Ένας ιππότης για τη Βασούλα*** είναι ταινία της Φίνος Φίλμ του 1968, σε σενάριο και σκηνοθεσία Γιάννη Δαλιανίδη.

Υπόθεση
-------

Η Βασούλα (Τζένη Καρέζη) δουλεύει σαν βοηθός και γραμματέας μιας πλούσιας ηλικιωμένης, της κυρίας Κλειώς (Μαρία Φωκά), χήρας ναυτικού και πλοιοκτήτριας. Η κυρία Κλειώ έχει αδυναμία στα ιπποτικά μυθιστορήματα και στον ρομαντισμό μιας άλλης εποχής και πολλές φορές ζητάει απο τη Βασούλα να της διαβάζει τέτοια αναγνώσματα.

Μια μέρα που έχει κανονίσει να φύγει με τη Βασούλα, ο οικονόμος της, ο Αριστείδης (Χρόνης Εξαρχάκος), κανονίζει να φέρει την κοπέλα του στο σπίτι όσο εκείνη θα λείπει. Από ένα τηλεφώνημα, η κυρία Κλειώ συνειδητοποίει τι γίνεται και τελικά αποφασίζει να πάρει τον Αριστείδη μαζι και να αφήσει τη Βασούλα στο σπίτι. Την ίδια μέρα, κάνουν την εμφάνισή τους στο σπίτι μια φίλη της Βασούλας, η Πηνελόπη (Μαρία Μπονέλου), με τον φίλο της τον Μήτσο (Φαίδων Γεωργίτσης) απαιτώντας να φιλοξενηθούν στο σπίτι για όσο θα λείπει η κυρία. Ο Μήτσος έχει φέρει πιτζάμες, σεντόνια και μαξιλάρια και νιώθει αμέσως σαν στο σπίτι του. Ενώ έχει βάλει τις πιτζάμες του και μαγειρεύει μακαρόνια στην κουζίνα, η κυρία Κλειώ επιστρέφει απρόοπτα και σοκάρεται βρίσκοντας στο σπίτι εναν άντρα, και μάλιστα με αυτή την περιβολή. Η Βασούλα για να τα μπαλώσει της λεει πως είναι ο άντρας της που είναι ναυτικός ενώ εκείνος στη συνέχεια της λέει πως δουλευει στο "Φλοξ", καράβι της ιδιοκτησιας της.

Το ιδιο βράδυ έρχεται ο καπετάνιος του Φλοξ (Διονύσης Παπαγιαννόπουλος), στον οποίο προλαβαίνει να μιλήσει η Πηνελόπη που κρύβεται πίσω από μια κουρτίνα και του εξηγεί πώς έχει η κατάσταση ζητώντας τη βοήθειά του. Έτσι ο καπετάνιος φέρεται σα να γνωρίζει τον Μήτσο και επιβεβαιώνει την ιστορία του.

Η κυρία Κλειώ πεθαίνει σύντομα, και στη διαθήκη της αφήνει 6 εκατομμύρια δραχμές στη Βασούλα, σύζυγο Δημητρίου Μπεζεσταίνη. Ο καπετάνιος προτείνει στη Βασούλα να κάνει έναν σύντομο και λευκό γάμο με τον Μήτσο για να μπορέσει να πάρει τα λεφτά. Οι δυο τους πηγαίνουν στο σπιτι του Μήτσου και της Πηνελόπης, όπου και μαθαίνουν ότι το ζευγάρι μόλις έχει παντρευτεί. Μετά από πολλές συνεννοήσεις και αφού η Πηνελόπη ζητάει 900.000 δρχ για να βοηθήσει, συμφωνούν να χωρίσουν και να γίνει ο λευκός γάμος.

Μετά από τρεις μήνες που βγαίνει το διαζύγιο, γίνεται ο ψεύτικος γάμος, αλλά την ανακοίνωσή του τυχαίνει να τη διαβάσει στην εφημερίδα ο δάσκαλος του χωριού της Βασούλας και να το πει στη μητέρα της (Άννα Παϊταζή). Έτσι, εκείνη ξεκινάει από τη Λαμία και εμφανίζεται στο σπίτι, οπου απαιτεί να πάει το ζευγάρι στο νυφικό κρεβάτι και να μείνει εκεί. Όμως, η Πηνελόπη απαιτεί ο Μήτσος να φύγει αμέσως μαζί της, και αυτός στην προσπάθειά του να το σκάσει από το μπαλκόνι γλιστράει και χτυπάει το πόδι του. Ενώ η Πηνελόπη φεύγει εκνευρισμένη με την επιταγή, ο Μητσος που δεν μπορεί να κουνηθεί περνάει εκεί το βράδυ με τη Βασούλα.

Την επόμενη ημέρα κάνουν την εμφάνιση τους ο δικηγόρος της κυρίας Κλειώς (Γιώργος Μιχαλακόπουλος) με τον Αριστείδη, που μαθαίνουν όλη την αλήθεια από τη μητέρα της Βασούλας. Ο δικηγόρος τότε λέει στον Μήτσο ότι αν δεν είχε εμφανιστεί αυτός ήταν επιθυμία της μακαρίτισας να παντρευτεί ο ίδιος με τη Βασούλα, κάνοντάς τον να πιστέψει οτι είχαν κάποια σχέση.

Έπειτα από τρεις ημέρες, ο Μήτσος εμφανίζεται για να χαιρετήσει τη Βασούλα και πολύ ψυχρά ανακοινώνει πως φεύγει για το Παρίσι με μια υποτροφία. Η Βασούλα στη συνέχεια μαθαίνει ότι έχει χωρίσει οριστικά με την Πηνελόπη, αλλα και ότι η αλλαγή στη συμπεριφορά του οφείλεται στο ότι πιστεύει πως υπάρχει αίσθημα μεταξύ του δικηγόρου και της ίδιας. Στέλνει τότε τον καπετάνιο να τον προλάβει και να τον φέρει πίσω, και τελικά το ζευγάρι παραμένει παντρεμένο κι ευτυχισμένο.

Διανομή ρόλων
-------------

| Ηθοποιός | Ρόλος |
| --- | --- |
| Τζένη Καρέζη | Βασούλα |
| Φαίδων Γεωργίτσης | Μήτσος Μπεζεσταίνης |
| Διονύσης Παπαγιαννόπουλος | Καπετάνιος |
| Γιώργος Μιχαλακόπουλος | Δικηγόρος |
| Μαρία Φωκά | Κυρία Κλειώ |
| Μαρία Μπονέλου | Πηνελόπη |
| Χρόνης Εξαρχάκος | Αριστείδης |
| Άννα Παϊταζή | Μητέρα Βασούλας |

Παραγωγή
--------

Η πρώτη προβολή της ταινίας έγινε στις 16 Νοεμβρίου 1968.  Κόβοντας 347.441 εισιτήρια, κατατάχθηκε στην 15η θέση ανάμεσα σε 108 ταινίες της ίδιας σεζόν. 

Είναι η τελευταία φορά που η Τζένη Καρέζη συμμετείχε σε ταινία της Φίνος Φιλμ.

Παραπομπές
----------

1. ↑   *Finos Film - 'Ένας Ιππότης Για Τη Βασούλα' (1968)*, ανακτήθηκε στις 2021-08-18
2. ↑  «Ένας ιππότης για τη Βασούλα (1968-1969)». 20 Φεβρουαρίου 2017. Ανακτήθηκε στις 18 Αυγούστου 2021.
3. ↑  «Ένας ιππότης για τη Βασούλα (1968) - retroDB». *www.retrodb.gr*. Ανακτήθηκε στις 18 Αυγούστου 2021.

Εξωτερικές πηγές
----------------

* *Ένας ιππότης για τη Βασούλα* στη Φίνος Φιλμ

|  |  |  |  |
| --- | --- | --- | --- |
| 

| π • σ • ε
Ταινίες σε σκηνοθεσία Γιάννη Δαλιανίδη |
| --- |
|  |
| 
* *Το Τρελοκόριτσο* (1958)
* *Η Μουσίτσα* (1959)
* *Λαός και Κολωνάκι* (1959)
* *Ένας βλάκας και μισός* (1959)
* *Χριστίνα* (1960)
* *Το κοροϊδάκι της δεσποινίδος* (1960)
* *Κρουαζιέρα στη Ρόδο* (1960)
* *Ο σκληρός άντρας* (1961)
* *Ο Κατήφορος* (1961)
* *Ζητείται ψεύτης* (1961)
* *Ο Δήμος από τα Τρίκαλα* (1962)
* *Ο ατσίδας* (1962)
* *Νόμος 4000* (1962)
* *Μερικοί το προτιμούν κρύο...* (1962)
* *Η κυρία του κυρίου* (1962)
* *Χωρίς ταυτότητα* (1963)
* *Ένα κορίτσι για δύο* (1963)
* *Ίλιγγος* (1963)
* *Η ψεύτρα* (1963)
* *Κάτι να καίει* (1964)
* *Οι κληρονόμοι* (1964)
* *Η χαρτοπαίχτρα* (1964)
* *Εγωισμός* (1964)
* *Κορίτσια για φίλημα* (1964)
* *Τέντυ μπόι αγάπη μου* (1965)
* *Ιστορία μιας ζωής* (1965)
* *Ένα έξυπνο έξυπνο μούτρο* (1965)
* *Φωνάζει ο κλέφτης* (1965)
* *Οι θαλασσιές οι χάντρες* (1966)
* *Ο ξυπόλυτος πρίγκηψ* (1966)
* *Στεφανία* (1966)
* *Δάκρυα για την Ηλέκτρα* (1966)
* *Ραντεβού στον αέρα* (1965)
* *Νύχτα γάμου* (1967)
* *Γαμπρός απ' το Λονδίνο* (1967)
* *Μια κυρία στα μπουζούκια* (1967)
* *Το παρελθόν μιας γυναίκας* (1968)
* *Όλγα αγάπη μου* (1968)
* *Ο ψεύτης* (1968)
* *Ο Μικές παντρεύεται* (1968)
* *Ένας ιππότης για τη Βασούλα* (1968)
* *Γοργόνες και Μάγκες* (1968)
* *Το ανθρωπάκι* (1969)
* *Όταν η πόλη πεθαίνει* (1969)
* *Ο γόης* (1969)
* *Ξύπνα Βασίλη* (1969)
* *Η Παριζιάνα* (1969)
* *Γυμνοί στο δρόμο* (1969)
* *Αυτοί που μίλησαν με τον θάνατο* (1970)
* *Μια τρελή τρελή σαραντάρα* (1970)
* *Οι αμαρτωλοί* (1970)
* *Το κοροϊδάκι της πριγκηπέσσας* (1971)
* *Ο κατεργάρης* (1971)
* *Ο Επαναστάτης Ποπολάρος* (1971)
* *Μια Ελληνίδα στο χαρέμι* (1971)
* *Μαριχουάνα στοπ* (1971)
* *Ο μάγκας με το τρίκυκλο* (1972)
* *Ο εχθρός του λαού* (1972)
* *Η αμαρτία της ομορφιάς* (1972)
* *Η Μαρία της Σιωπής* (1972)
* *20 γυναίκες κι εγώ* (1973)
* *Ο αστερισμός της Παρθένου* (1973)
* *Αγάπη μου Ουά-Ουά* (1974)
* *Εραστές του ονείρου* (1974)
* *Ένα τανκς... στο κρεβάτι μου* (1975)
* *O τρομοκράτης* (1975)
* *Ο κυρ Γιώργης εκπαιδεύεται* (1977)
* *Τα τσακάλια* (1981)
* *Βασικά... Καλησπέρα σας* (1982)
* *Η στροφή* (1982)
* *Καμικάζι αγάπη μου* (1983)
* *Οι επικίνδυνοι* (1983)
* *Έλα να αγαπηθούμε ντάρλινγκ* (1984)
* *Όταν οι ρόδες χορεύουν* (1984)
* *Περάστε φιλήστε τελειώσατε* (1986)
* *Ισόβια* (1988)
 |

 |